laion/Wikipedia-Exotic huggingface dataset:
פטרה יורגולסקו-יור

פטרה יורגולסקו-יור (ברומנית: Petre Iorgulescu-Yor; ‏24 בינואר 1890, רמניקו סראט – 29 באפריל 1939, בוקרשט), צייר רומני. יור היה צייר רומנטי, אשר עסק בהתמדה בחידוש אמצעי הביטוי שלו והצטיין בציורי נוף. נראה היה שהוא "מאוהב" בנופי דוברוג'ה, בפרט בפן האוריינטלי שלהם. פטרה יורגולסקו-יור נולד בעיירה רמניקו סראט למשפחה מבוססת. היה אחד משלושת ילדיו של קונסטנטיון יורגולסקו, בעל אחוזות ופוליטיקאי, שכיהן כסגן ראש העיר, פרפקט, חבר בבית הנבחרים ובסנאט הרומני. לאם הצייר, ויקטוריה, היו שורשים יווניים. יורגולסקו-יור למד בבית ספר יסודי ברמניקו סראט, אחר כל בפנסיון שווייץ-טיירן בבוקרשט. בשנים 1902–1909 למד בתיכון "מאתיי בסראב" בבוקרשט. בשנת 1914 סיים פטרה יורגולסקו לימודי משפטים ביאשי. בהתחלה עשה קריירה משפטית ופוליטית. כיהן כמשפטן בעיר גאלאץ ובשנת 1917 היה חבר בפרלמנט הרומני. לאחר סיום מלחמת העולם הראשונה הוא עבר לפריז ולמד באקדמיה ז'וליאן. בשנת 1920 הוא השתתף בתערוכה בפריז וזכה לביקורת חיובית. בשנת 1927 הוא חזר לרומניה וצייר כפרים באזור סירט. בשנת 1929 פטרה יורגולסקו-יור זכה במדליית זהב בתערוכה העולמית של ברצלונה. בשנים 1933–1934 פטרה יורגולסקו-יור עבד בגלריה עירונית בבוקרשט. הוא לקה בדיכאון ושם קץ לחיו בשנת 1939. לפי צוואתו גופתו נשרפה. מדיה וקבצים בנושא פטרה יורגולסקו-יור בוויקישיתוף ביוגרפיה באתר של הוריה דומיטרו אופריה Horia Dumitru Oprea - Istorii regăsite - Biografia lui Petre Iorgulescu-Yor din presa vremii și documentele personale 29.11.2012 H.D,Oprea 2012 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
משרת השליטים (סרט)

משרת השליטים (ברוסית: Слуга государев) הוא סרט קולנוע רוסי מסוגת הרפתקאות ודרמה בבימויו ובהפקתו של אולג ריסאקוב, שגם כתב את התסריט. מככבים בו דמיטרי מילר ואלכסנדר בוחארוב ועלילתו מתרחשת על רקע מלחמת הצפון וקרב פולטבה. הסרט מבוסס על ספרו של אולג ריאסקוב באותו שם שיצא לאור בהוצאת Amfora בשנת 2006 (ISBN 978-5-367-00375-8). בשנת 2008 הסרט היה מועמד לפרס MTV Russia לסרט הטוב של השנה. כמו כן, השחקן דמיטרי מילר קיבל את פסל "ורה" על תפקידו בסרט, במסגרת פסטיבל נובגורוד לסרטים היסטוריים. הסרט גם זכה בפרס כבוד בפסטיבל הסרטים ההיסטוריים במונצמבאנו, איטליה. השנה היא 1709 ורוסיה ושוודיה נתונות במצב מלחמה. מלך צרפת לואי הארבעה עשר שולח שני לוחמים לגלות: אנטואן דה לה בוש נשלח למחנהו של מלך שוודיה, קרל השנים עשר ושארל דה ברזה שנשלח למחנהו של קיסר רוסיה, הצאר פיוטר. שתי הצרפתים מתמודדים מול סכנות גדולות בדרכם, הם עדים לקרב פולטבה משני צדי המתרס ושלל הרפתקאות נקרות בדרכם בעודם מנסים לחבור לכוחות הרוסים והשוודים. דמיטרי מילר – שארל דה ברזה אלכסנדר בוכארוב – גריגורי וורונוב אלכסיי צ'אדוב – אנדז'יי קסניה קניאזבה – שרלוט דה מונטראס דאריה סמיונובה – אנקה ואלרי מליקוב – אנטואן דה לה בוש אנדריי סוחוב – פיוטר הגדול ולדיסלב דמצ'נקו – הדוכס פיליפ דמיטרי שילאייב – לואי הארבעה עשר רודיון יורין – הרוזן גיש ניקולאי צ'ידיאייקין – בעל בית מרזח ילנה פלקסינה – פראסקוביה אולגה ארטונגולץ – המרקיזה גרטשן פון שומברג איוואן שיבאנוב – המרקיז פון שומברג אנדריי ריקלין – אלכסנדר מנשיקוב אדוארד פלרוב – קרל השנים עשר מריה קוז'בניקובה – משרתת יוליה מאיבורודה – משרתת הסרט נמכר לשידור במדינות זרות תחת השמות הבאים: אנגלית: The Sovereign's Servant; באירופה שווק בשם Battle of Poltava גרמנית: Pakt der Bestien צרפתית: Fantassins, seuls en première ligne פורטוגזית: O Guerreiro Rei אסטונית: Mitme isanda teener פינית: Pultavan taistelu שוודית: Slaget vid Poltava צ'כית: Sluha jejího veličenstva פולנית: Sługa dwóch panów ספרדית: La Espada Del Rey ליטאית: Mitme Isanda Teener מדיה וקבצים בנושא משרת השליטים בוויקישיתוף אתר האינטרנט הרשמי של משרת השליטים "משרת השליטים", במסד הנתונים הקולנועיים IMDb (באנגלית) "משרת השליטים", באתר AllMovie (באנגלית) "משרת השליטים", במסד הנתונים הקולנועיים KinoPoisk (ברוסית) "משרת השליטים" באתר רוסיה-1 "משרת השליטים", טריילר רשמי ביוטיוב דמותו של דה ברזה מבוססת על חייו האמיתיים של ז'אק מורו דה בראזה (Jean Moreau de Brasey) שנולד בשנת 1663 ומת בשנת 1723 שהיה קצין חיל הפרשים הצרפתי ושירת בצבא הרוסי הקיסרי משנת 1711 ונטל חלק בקרבות במהלך המלחמה העות'מאנית-רוסית. יומניו תורגמו לרוסית על ידי אלכסנדר פושקין בשנת 1835.
אריאלה רובינוביץ

אריאלה מיניאלי-רובינוביץ (נולדה ב-16 ביולי 1962) היא שחקנית ישראלית. רובינוביץ נולדה בגבעתיים, ולמדה בתיכון תלמה ילין. ב-1979 הופיעה לראשונה בסרט "רגעים". ב-1981 שיחקה את נורית, חברתו של בנצי בסרט "שפשוף נעים", הסרט השלישי בסדרת סרטי "אסקימו לימון". בשנת 1983 גילמה את רותי ב"בחינת בגרות" סרטו של אסי דיין. ב-1985 שיחקה את שוש, סמלת המחלקה בסרט "בנות". ב-1987 גילמה את חווה כרמלי בסרט "בלוז לחופש הגדול", בבימויו של רנן שור. בשנת 1988 שיחקה בסרט "הקיץ של אביה". החל משנת התשעים כמעט ולא הופיעה כשחקנית עד שנת 2009 שהשתתפה בסרט הסטודנטים "ילדה גדולה", העוסק במערכת יחסים בין עורכת דין לבתה. רובינוביץ נשואה לישראל מיניאלי ומתגוררת בתל אביב, בתה היא השחקנית בר מיניאלי, ובנה הבכור, אור, השתתף בשלוש העונות הראשונות של "נינג'ה ישראל". אריאלה רובינוביץ, ברשת החברתית פייסבוק אריאלה רובינוביץ, ברשת החברתית אינסטגרם אריאלה רובינוביץ, במיזם "אישים" לתיעוד היצירה הישראלית אריאלה רובינוביץ, במסד הנתונים הקולנועיים IMDb (באנגלית) אריאלה רובינוביץ, באתר "אידיבי", מאגר הידע העברי לקולנוע ישראלי ועולמי אריאלה רובינוביץ, באתר ספר הקולנוע הישראלי נעורי דוידסון - פרק ב', דבר, 26 בספטמבר 1980, כולל תמונה של אריאלה רובינוביץ' אריאלה רובינוביץ, אני ובנצי, בסירה קטנה, בירקון, מעריב, 20 באוקטובר 1980 יעקב בר-און, בחינת בגרות בטעם... שום לאסי דיין, דבר, 24 בינואר 1983 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
יחסי הודו–סיישל

יחסי הודו–סיישל הם היחסים הדיפלומטיים שבין הרפובליקה של הודו לבין הרפובליקה של סיישל. להודו יש נציבות עליונה בוויקטוריה ואילו לסיישל נציבות עליונה בניו דלהי. הקשרים הדיפלומטיים בין שתי המדינות נוסדו כבר בשנת 1976, לאחר מתן העצמאות לסיישל. בשנת 1987 פתחה הודו נציבות עליונה, ואילו בשנת 2008 פתחה סיישל. היחסים בין שתי המדינות נחשבים לידידותיים, ושתי המדינות מקיימות ביקורים רשמיים בדרגים גבוהים מדי פעם. ראש ממשלת הודו אינדירה גנדי והנשיאים רמזוואמי ונקטרמן ופרטיבה פטיל ביקרו בסיישל, שמצדה ביקרו הנשיאים פרנס-אלברט רנה, ג'יימס מישל ודני פאור. להודו ולסיישל יש יחסים נרחבים שעוסקים במגוון רחב של נושאים, לרבות ביטחון, תרבות, סחר ושיתופי פעולה נוספים. היקף הסחר בין שתי המדינות הסתכם בשנים 2010–2011 ב-40 מיליון דולר, והמאזן נטה לטובת הודו. תיירות, דיג, נפט, תקשורת, טכנולוגיית מידע, חינוך, מחשבים ופרמצבטיקה היו נושאים בהם שתי המדינות שיתפו פעולה. הודו וסיישל חתמו בשנת 2010 ו-2012 על הסכמים לקידום ההשקעות הדו-צדדיות במהלך ביקור הנשיאה פרטיבה פטיל בסיישל, והודו העניקה אשראי של 50 מיליון דולר לצד מענק של 25 מיליון דולר. להודו ולסיישל יחסים ביטחוניים הדוקים. סיישל נחשבת לבעלת חשיבות אסטרטגית עבור הודו, כיוון שהיא ממוקמת בסמוך לנתיבים הגלובליים של הספנות והמסחר ומהווה בסיס חשוב במאבק בטרור ובפיראטים. ביוני 1986 פרס כוחות בנמל ויקטוריה, על מנת למנוע ניסיון הפיכה נגד הנשיא רנה, שהונהג על ידי שר הביטחון ברלואיס. הודו סייעה למנוע ניסיון הפיכה נוסף של ברלואיס בספטמבר 1986, כשראש ממשלת הודו, רג'יב גנדי השאיל לרנה את מטוסו, כדי שיוכל לשוב למדינתו מכנס בינלאומי בהארארה. רנה קיבל מקלט בנציבות העליונה של הודו שבמאלה שבאיים המלדיביים. בשנת 2009 פעלה הודו על פי בקשתה של סיישל ושלחה ספינות של חיל הים שלה לשטחה הכלכלי של סיישל על מנת לשמור עליו מפני פיראטים. ביוני 2018 הודיע ראש ממשלת הודו, נרנדרה מודי כי הודו מגדילה את האשראי של סיישל ל-100 מיליון דולר, על מנת שתוכל לפתח את יכולות ההגנה שלה. יחסי ארצות הברית-סיישל יחסי הודו-סנט קיטס ונוויס יחסי הודו-טרינידד וטובגו מדיה וקבצים בנושא יחסי הודו–סיישל בוויקישיתוף הנשיאה מגיעה לביקור בן יומיים בסיישל, באתר Business Line Hasith Kandaudahewa, Indo-Sri Lanka Bilateral Relations: Analytical Review on Political & Cultural Relations Since 2005, SSRN Electronic Journal, 2014 doi: 10.2139/ssrn.2852948 "Seychelles president gifts giant tortoises to Hyderabad zoo - Times of India". The Times of India. נבדק ב-2018-10-27. "Business Line : Industry & Economy / Government & Policy : President …". archive.is. 2013-02-04. נבדק ב-2018-10-27. "Economic diplomacy important: Pratibha". The Hindu (בIndian English). 2012-05-08. ISSN 0971-751X. נבדק ב-2018-10-27. הודו מושיטה יד לסיישל סיישל ומאוריציוס להוטות למשוך השקעות מהודו הודו תפעל יחד עם סיישל נגד הטרור והפיראטים הצי עונה לבקשה מסיישל, באתר The Indian Express, ‏20 באפריל 2009 הודו וסיישל מסכימות על הקמת בסיס חיל ים, באתר The Economic Times
אירוויזיון לרוקדים צעירים 1993

האירוויזיון לרוקדים צעירים 1993 היא התחרות ה-5 של האירוויזיון לרוקדים צעירים. שוודיה אירחה את התחרות בבית המחול (שוודית). המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות. המנצח נבחר לאחר הצבעת השופטים. השופטים שהצביעו הם: שוודיה שוודיה - נילס-אקה האגבום שוודיה שוודיה - בירגיט קאלברג דנמרק דנמרק - פרנק אנדרסן רומניה רומניה / צרפת צרפת - גיגי קאקיליאנו איטליה איטליה / גרמניה גרמניה - פאולו קאנטאפולו גרמניה גרמניה - פיטר ואן דיוק ספרד ספרד - מריה דה אווילה שווייץ שווייץ - היינץ' ספוירלי בלגיה בלגיה - מיקה ואן הויקי צרפת צרפת - פירה לאקוטה שוודיה שוודיה - אלזה-מריאנה ואן רוזן איטליה איטליה - אליזבתה טאברסט פינלנד פינלנד - ג'ורמה יוטינן 15 מדינות השתתפו בתחרות. להלן המדינות שלא העפילו לגמר: אל הגמר העפילו 8 מדינות. אתר האינטרנט הרשמי של אירוויזיון לרוקדים צעירים 1993 "Eurovision Young Dancers 1993: About the show". European Broadcasting Union. אורכב מ-המקור ב-2015-02-08. נבדק ב-5 באוקטובר 2014. {{cite web}}: (עזרה) "Eurovision Young Dancers - Format". youngdancers.tv. European Broadcasting Union. אורכב מ-המקור ב-2015-02-11. נבדק ב-8 במרץ 2015. {{cite web}}: (עזרה)
אגם בוני

האם התכוונתם ל... אגם בוני (אנטארקטיקה) – אגם מלוח בעמקים היבשים מקמרדו שבאנטארקטיקה אגם בוני המזרחי – חלק מאגם בוני שבאנטארקטיקה. אגם בוני המערבי – חלק מאגם בוני שבאנטארקטיקה. אגם בוני SE – אגם מים מתוקים באוסטרליה הדרומית אגם בוני ריוורלנד – אגם מים מתוקים בסמוך לריוורלנד באוסטרליה הדרומית. אגמי בוני – שני אגמים באזור הבר איגל קאפ, במדינת אורגון שבארצות הברית. אגם בוני (קולורדו) – אגם ופארק מדינתי במדינת קולורדו שבארצות הברית. אגם בוני (פלורידה) – אגם במדינת פלורידה שבארצות הברית. אגם בוני הקטן – אגם הנמצא בסמוך לאגם בוני שבפלורידה.
אגם בוני (פלורידה)

אגם בוני (באנגלית: Lake Bonny או  Bonny Lake או Lake Bonnie) הוא אגם במחוז פולק במדינת פלורידה שבארצות הברית. שטחו של האגם 0.129 קמ"ר, עומקו הממוצע 0.91 מטר, ועומקו המרבי 3.4 מטרים.  האגם הוא חלק מאגן הניקוז של נחל פיס. לפי סברה אחת שמו של האגם מקורו בדג רב עצמות שנדוג באגם. סברה אחרת משייכת את שם האגם לחלוץ התיישבות באזור בשם בוני. סביב האגם מצויי פארק אגם בוני, וכן שביל הטיול "אגם לאגם". האגם מקושר לאגם בוני הקטן, המצוי מדרום־מזרח לאגם בוני. • Kevin Petrus, Nutrient TMDL For Lake Bonny אגם בוני באתר הסקר הגאולוגי של ארצות הברית מפת האגם ונתונים גאוגרפיים על האגם מידע לדייגים - סוגי הדגים שבאגם בוני תחזית מזג אוויר עדכנית עבור אגם בוני סטטיסטיקות מזג אוויר עבור אגם בוני נתוני מזג אוויר רב שנתיים עבור אגם בוני לפי מקור אחר שטחו של האגם 1.01 קמ"ר מידע גאוגרפי תיאור האגם ההיסטוריה של שם האגם
בשקיריאן איירליינס

בשקיריאן איירליינס (ברוסית: Башкирские авиалини, נתיבי אוויר בשקיריים, בבשקירית: БАЛ Башҡортостан авиалиниялар) היה שמה של חברת תעופה שהמשרד הראשי שלה שכן בנמל התעופה הבינלאומי אופה בעיר אופה, שברוסיה. החברה פעלה כחברת תעופה אזורית שביצעה גם טיסות מטען מאופה לאירופה, אסיה וצפון אפריקה. החברה נוסדה בשנת 1991 על בסיס חטיבה מקומית של אירופלוט ונסגרה ב-2007 בעקבות הפרת חוקי בטיחות. חברת התעופה הוקמה על שרידי חטיבה מקומית אירופלוט והייתה חלק מחברה שפעלה בסמרה בשם Aerovolga.‏ 1,513 עובדים הועסקו בעת פירוקה. באוקטובר 2006, רישיון התפעול שלה בוטל על ידי הסוכנות הפדרלית לתחבורה אווירית (FTOA), זאת בשל השקתם מחדש בדצמבר 2006, של מטוסי טופולב Tu-154 באיראן, כאשר הסוכנות קבעה שמטוסים אלה אינם בטיחותיים. בינואר 2005, בשקיריאן איירליינס הפעילה טיסות ליעדים הבאים: טיסות פנים למוסקבה, נאדים, ניז'נווארטובסק, נובי אורנגוי, סנקט פטרבורג, סורגוט ואופה. טיסות בינלאומיות לבאקו, ברצלונה, דושנבה, איסטנבול וירוואן. בשקיריאן איירליינס הפעילה גם טיסות צ'רטר לשארם-אל-שייח', ע'רדקה, קהיר, תוניס וברצלונה. בשקיריאן איירליינס הפעילה צי של 21 מטוסים, כולם מתוצרת רוסית: טיסת 2937 של בשקיריאן איירליינס (2002): טיסה 2937 (RA-85816) הייתה טיסת שכר ממוסקבה, רוסיה לברצלונה, ספרד. המטוס, טופולב Tu-154 טס מעל דרום גרמניה כאשר התנגש במטוס מטען של חברת DHL, מדגם בואינג 757, שטס מהעיר ברגמו, איטליה לבריסל, בלגיה, מעל העיר איברלינגן ליד הגבול הגרמני-שווייצרי. בהתנגשות נהרגו 2 אנשי צוות ממטוס הבואינג 757 וכל 69 הנוסעים ואנשי הצוות שעל הטופולב, בעיקר תלמידים רוסים מבשקורטוסטן שטסו לחופשה, שאורגנה על ידי ועדת מקומית של אונסק"ו, לקוסטה דוראדה שבספרד. מדיה וקבצים בנושא בשקיריאן איירליינס בוויקישיתוף Bashkirian Airlines v. Federal Republic of Germany (בגרמנית). District Court of Kostanz. Retrieved on September 11, 2011. "BASHKIRIAN AIRLINES vertreten durch d. Generaldirektoren Flughafen d. Stadt UFA, Russische Föderation, 450056 Russland-UFA" Information about Bashkirskie Avialinii at the Aviation Safety Network
טרף (סדרת טלוויזיה)

טרף (באנגלית: Prey) היא סדרת מתח ופשע ששודרה לראשונה ברשת ITV ב-28 באפריל 2014. הסדרה הוכרזה לראשונה בחשבון הטוויטר של ITV ב-23 באוגוסט 2013. עונה שנייה לסדרה הוכרזה ב-15 באפריל ושידורה החל ב-9 בדצמבר 2015. בסיפור הראשון מככב ג'ון סים בתפקיד בלש המשטרה מרקוס פארו, בלש אהוד במשטרת מנצ'סטר, גרוש עם שני ילדים. חייו מתפרקים כשהוא מגלה את שאשתו לשעבר ובנו נרצחו, וכל הראיות מצביעות עליו. הוא מתגלה בזירת הרצח ונעצר, אבל בהמשך הוא מצליח להימלט והוא נמצא במנוסה, נחוש בדעתו לגלות מי הרג את בני משפחתו ומדוע. בסיפור השני מככב פיליפ גלניסטר בתפקיד הסוהר דייוויד מורדוק. חייו מסתבכרים כאשר הוא מלווה את אחת האסירות, ג'ולס הופ, לבית החולים, והעניינים יוצאים מכלל שליטה. דייוויד מקבל שיחת טלפון מבתו ההרה לוסי, שנחטפה. היא מתחננת לפניו שייקח את האסירה שאיתו מחוץ למקום לפגישה, אחרת לוסי תיהרג. הוא עושה כבקשתה ומגלה מיד שהוא נמצא בצדו הלא נכון של החוק. צילומי העונה השנייה החלו במאי 2015, והיא שודרה בין ה-9 ל-23 בדצמבר 2015. רוזי קאוואלירו – סמלת בילוש סוזן ריינהרט (עונות 1 ו-2) ג'ון סים – סמל בילוש מרקוס פארו אדריאן אדמונדסון – תת-ניצב וורנר בנדיקט וונג – סמל בילוש אשלי צ'אן אנסטסיה היל – פקד בילוש אנדראה מקנזי קרייג פרקינסון – מפקח בילוש שון דוולין ריי אמט בראון – טוני ריינהרט דניאל ג'ילינגס – הבלש גיבונס סטרואן רודג'ר – טופר לומקס בריאן ורנל – דייל לומקס פיליפ גלניסטר – דייוויד מורדוק מייאנה בורינג – ג'ולס הופ נייתן סטיוארט-ג'ארט – הבלש ריצ'רד אידון ראלף אינסון – פקד בילוש מייק וור דניאל ג'ילינגס – הבלש ויל גיבונס סמי וינוורד – לוסי מורדוק קירן או'בריאן – פיל פרנטיס ג'ון סים זכה בפרס Royal Television Society להופעה הטובה ביותר של שחקן על משחקו בעונה הראשונה של הסדרה. ב-2015 הייתה הסדרה "טרף" מועמדת לפרס באפט"א לטלוויזיה בקטגוריית המיני-סדרה. "טרף", במסד הנתונים הקולנועיים IMDb (באנגלית) "טרף", באתר Hulu סדרות (באנגלית) "טרף", במסד הנתונים הקולנועיים KinoPoisk (ברוסית) "ITV Press Centre commission PREY" (הודעה לעיתונות). ITV. 23 באוגוסט 2013. נבדק ב-21 במאי 2014. {{cite press release}}: (עזרה) "Gripping drama Prey to return to ITV starring Philip Glenister and Rosie Cavaliero". Itv.com. 2015-04-09. נבדק ב-2016-04-01. Mulhall, Al (2015-04-09). "Prey renewed for second series by ITV, Philip Glenister to star". Digitalspy.co.uk. נבדק ב-2016-04-01. Hegarty, Tasha (2015-05-18). "Emmerdale's Sammy Winward has been cast in series two of ITV's Prey". Digitalspy.co.uk. נבדק ב-2016-04-01. Wightman, Catriona (2015-04-08). "BAFTA Television Awards 2015: This year's nominees in full". Digitalspy.co.uk. נבדק ב-2016-04-01.
דוראן (נחל)

נחל דוראן (באנגלית: Doran Stream) הוא נחל מי קרח שנמסו, הזורם בעמק טיילור, בארץ ויקטוריה שבאנטארקטיקה. הנהר זורם צפונה מקרחון דוראן, מזרחית לקרחון סולאס, ונשפך לנחל פריסקו בעמק טיילור. אורכו של הנחל 3 קילומטרים. גובהו של הנחל 316 מטרים מעל פני הים. שמו של הנחל ניתן לו על ידי הוועדה המייעצת לשמות אנטארקטיים בשנת 1996. הנחל נקרא על שם פיטר דוראן (Peter Doran), פלאולימנולוג (חוקר אגמים עתיקים) ממוצא קנדי מאוניברסיטת לואיזיאנה סטייט, אשר חקר את האגמים והאקלים של העמקים היבשים מקמרדו מאז שנת 1993. נחל דוראן באתר הסקר הגאולוגי של ארצות הברית נחל דוראן באתר הגאזט האנטארקטי של ממשלת אוסטרליה תצלום לוויין של אזור הנחל מידע גאוגרפי והיסטורי מידע גאוגרפי אתרים באנטארקטיקה הנקראים על שמם של אישים קנדיים
1911 במוזיקה

ערך מורחב – 1911 26 בינואר – בכורה לאופרה "אביר הוורד" מאת ריכרד שטראוס בדרזדן; כותב הליברית הוא הוגו פון הופמנסתאל והבמאי הוא מקס ריינהרדט. 21 בפברואר – גוסטב מאהלר, שחלה באנדוקרדיטיס זיהומית וסבל מחום גבוה, ניצח על הקונצרט האחרון שלו עם הפילהרמונית של ניו יורק. 19 במאי – בכורה לאופרה "L'heure espagnole" מאת מוריס ראוול באופרה-קומיק, בהופעה כפולה עם האופרה "תרז" מאת ז'יל מאסנה משנת 1907. 24 במאי – בכורה בלונדון לסימפוניה מס' 2 מאת אדוארד אלגר ובניצוחו. 15 ביוני – בכורה לבלט "פטרושקה" מאת איגור סטרווינסקי בפריז; הרקדן הראשי הוא ואצלב ניז'ינסקי. יולי – פרנק ברידג' משלים את הסוויטה התזמורתית "הים" בשהותו באיסטבורן. 20 בנובמבר – בכורה ליצירה "השיר על הארץ" מאת גוסטב מאהלר במינכן, בניצוחו של ברונו ולטר לבקשתה של אלמה מאהלר. ציפור האש מאת איגור סטרווינסקי "Yiddisha Nightingale" מילים ולחן אירווינג ברלין יוסף אחרון – Hebrew Melody לילי בולאנז'ה – Les Sirènes פרנק ברידג' – "הים" פרדריק דיליוס – Summer Night on the River ג'ורג'ה אנסקו סונאטה לכינור ופסנתר בלה מינור ("Torso") סוויטה לתזמורת (לא גמורה) ריינהולד גליאר – סימפוניה מס' 3 "Ilya Murometz" אנריקה גרנדוס – Goyescas גוסטב הולסט – סוויטה שנייה בפה לתזמורת צבאית צ'ארלס אייבס – רקוויאם S. 333 ניקולאי מטנר – סונטה לפסנתר במי מינור אופוס 25 מס' 2 "Night Wind" ניקולאי מיאסקובסקי סינפונייטה בלה  סימפוניה מס' 2 סונאטה לצ'לו מס' 1 קרל נילסן – קונצ'רטו לכינור ותזמורת ארנולד שנברג – Sechs kleine Klavierstücke אלכסנדר סקריאבין סונאטה לפסנתר מס' 6 סונאטה לפסנתר מס' 7 איגור סטרווינסקי – פטרושקה בלה בארטוק – "טירתו של כחול-הזקן" (גרסה ראשונה הולחנה ב-2011) סקוט ג'ופלין – "טרימונישה" מוריס ראוול – L'Heure Espagnole ריכרד שטראוס – Der Rosenkavalier 20 בינואר – רוי אלדרידג', מוזיקאי ג'אז (נפטר ב-1989) 5 בפברואר – יוסי ביירלינג, זמר טנור שוודי (נפטר ב-1960)  20 בפברואר – קלרה רוקמור, נגנית טרמין וכינור (נפטרה ב-1998) 8 במאי – רוברט ג'ונסון, גיטריסט וזמר בלוז (נפטר ב-1938) 29 ביוני – ברנרד הרמן, מלחין אמריקאי (נפטר ב-1975) 7 ביולי – ג'אן קרלו מנוטי, מלחין (נפטר ב-2007)  16 ביולי – ג'ינג'ר רוג'רס, רקדנית, שחקנית וזמרת (נפטרה ב-1995) 6 באוגוסט – לוסיל בול, זמרת ושחקנית (נפטרה ב-1989) 2 בספטמבר – פלויד קאונסל, מוזיקאי בלוז (נפטר ב-1976) 7 באוקטובר – שורה צ'רקאסקי, פסנתרן (נפטר ב-1995) 26 באוקטובר – מהליה ג'קסון, זמרת גוספל (נפטרה ב-1972) 5 בנובמבר – רוי רוג'רס, זמר ושחקן (נפטר ב-1998) 3 בדצמבר – נינו רוטה, מלחין (נפטר ב-1979) 17 בדצמבר – אנדרה קלאבו, זמר צרפתי שזכה בתחרות האירוויזיון (נפטר ב-2003) 10 באפריל – מיקולאיוס קונסטנטינס צ'יורליוניס, צייר ומלחין (נולד ב-1875) 18 במאי –גוסטב מאהלר, מלחין (נולד ב-1980) 29 במאי – ויליאם שוונק גילברט, לבריתן מהצמד גילברט וסאליבן (נולד ב-1836) 2 ביולי – פליקס מוטל, מנצח ומלחין (נולד ב-1856) מדיה וקבצים בנושא 1911 במוזיקה בוויקישיתוף Ryding, Erik; Pechefsky, Rebecca (2006). Bruno Walter: A World Elsewhere. New Haven, CT: Yale University Press.
דייוויד ריימר

דייוויד פיטר ריימר (נולד בשם ברוס פיטר ריימר, 1965–2004) היה גבר קנדי אשר בעת שנולד היה תינוק זכר, ובעקבות ניתוח מילה כושל גודל על ידי הוריו כילדה. דייוויד ריימר נולד בוויניפג, מניטובה, ב-22 באוגוסט 1965, הבכור מבין תאומים זהים. עם לידתו ניתן לו השם ברוס, והתאום הזהה שלו נקרא בריאן. הוריהם היו ג'נט ורון ריימר, זוג ממוצא מנוניטי שנישאו בדצמבר 1964. כשהיה בן 7 חודשים ובריא – למעט שסבל מפימוזיס, עבר הליך מילה שהתסבך ובו הושחת איבר מינו לחלוטין על ידי רופא בשם ד"ר יוט. הוריו שלא ידעו איך להתמודד עם המקרה פנו לפסיכולוג, ד"ר ג'ון מאני, שהמליץ להם לגדלו כילדה ואף מאוחר יותר לנתח את מערכת הרבייה שלו כך שתראה כנקבית. מאני אף הזהיר את ההורים שלא לספר לדייוויד על השינוי שבוצע בו כדי לא לחבל בתהליך. 16 חודשים לאחר מכן, כשריימר כבר היה בן שנתיים, החלו הוריו לגדלו כילדה בשם "ברנדה", תהליך שנמשך עד גיל 15 אז סיפרו ההורים לילדם כי הוא למעשה גבר. ריימר סיפר כי חש הקלה שכנודעה לו האמת ומאוחר יותר אימץ את השם "דייוויד" משום שהרגיש שהתמודד בקרב דוד וגוליית כנגד "מפלצת שהובילה אותו להאמין במשהו שהוא לא". ריימר ואחיו התאום בריאן גם גילו כי מאני הטריד מינית בעת שהיו מגיעים אליו לפגישות בקליניקה. עד אז מאני פרסם את המקרה באופן שקרי כמוצלח והפך לשנוי ביותר במחלוקת עם חשיפת המקרה ככושל לאחר סיקורים תקשורתיים של שינויו של ריימר. מאוחר יותר ריימר אף התחתן ואימץ את ילדי אשתו והחל להרצות על הטראומה האישית שלו. בשנת 2004 שם קץ לחייו, לאחר שסבל מדיכאון שהוחרף מאבטלה, ממות אחיו התאום בריאן ממנת יתר של נוגדי דיכאון ומרצונה של אשתו לעזוב אותו. לאורך השנים, מאני, שיוקרתו נפגעה קשות, סירב להתייחס למקרה, בנימוק של חיסיון רפואי, אם כי רמז לכשלונו והציע הסברים לכך בספרו משנת 1998. בסדרה חוק וסדר: מדור מיוחד בעונה 6 פרק 12 מבוסס על סיפורו של דייוויד ושל אחיו התאום. John Colapinto, As Nature Made Him, Quartet, 2000 דייוויד ריימר, באתר "Find a Grave" (באנגלית) The Monster Behind Gender Theory, ראיון באתר יוטיוב עם ד"ר מרים גרוסמן (באנגלית) יאן יקילאק, "תעשיית המגדר היא שדה קרב, ושדה הקרב הוא המוח והערכים של הילדים שלנו", Epoc 370, 2023, עמ' 30-40 Sin, Science, and the Sex Police: Essays on Sexology & Sexosophy Hardcover (chapter 4, part 9) – December 1, 1998, by John Money ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
רייל בלטיקה

רייל בלטיקה הוא פרויקט להקמת מסילת רכבת וקו רכבת חשמלית מהיר שיחצה את שלוש המדינות הבלטיות - אסטוניה, לטביה וליטא. הקו, בכיוון צפון - דרום, נועד לקשר בין ערים מרכזיות במדינות הבלטיות ושכנותיהן, ולנוע בין הלסינקי, בירת פינלנד, בצפון ובין ורשה, בירת פולין, בדרום. תכנון הפרויקט החל בשנת 2010 ובנייתו החלה ב-2019. המסילה של הקו תהיה ברוחב סטנדרטי (1,435 מילימטר). רכבות הנוסעים ינועו בו במהירות של 234 קילומטר בשעה ורכבות המטען - ב-120 קילומטר בשעה. מתוכננת בניית שלושה מסופי מטען בשלוש המדינות הבלטיות ושבע תחנות נוסעים בשטחיהן - שתיים באסטוניה, שתיים בלטביה ושלוש בליטא. קיימת אופציה להרחבת הקו בתחומי כל המדינות אל תחנות מקומיות. חיבור הרכבת בין טאלין, בירת אסטוניה, לבין הלסינקי יהיה באמצעות מעבורות. נשקלת הצעה לבנות מנהרת רכבת תת-ימית בין שתי הערים. חיבור הרכבת אל ורשה מתבסס על מסילה חדשה ברוחב סטנדרטי שנבנתה ממנה אל הגבול עם ליטא ומיועדת לעבור חישמול בהמשך. אורך המסילה בתחומי המדינות הבלטיות יהיה 870 קילומטר, ויחד עם המסילה עד ורשה - 950 קילומטר. הפרויקט מיועד לשפר את התחבורה המסילתית ממרכז אירופה לצפון מזרח היבשת, לייעל את התחבורה בצפון מזרח אירופה, ולעודד תיירות ופיתוח כלכלי ועסקי בשלוש המדינות הבלטיות ובמדינות נוספות באירופה. הוא מיועד גם להפחית את פליטת המזהמים התחבורתיים על ידי הסטת תחבורה ממכוניות ומשאיות אל הרכבת החשמלית. אמנה לבניית הקו נחתמה בין שלוש המדינות הבלטיות וב-2017 היא אושררה על ידי הפרלמנטים שלהן. בשנת 2014 הקימו משרדי התחבורה של שלוש המדינות הבלטיות את החברה המשותפת RB RAIL AS, על מנת שתשמש כמנהלת ומתאמת של הפרויקט בשיתוף פעולה עם תאגידי הרכבות הלאומיים של שלוש המדינות. הפרויקט מתוכנן בסיועו של האיחוד האירופי, שגם משתתף במימונו. חוות דעת של פירמות ארנסט אנד יאנג ו-Atkins International experts בדבר הכדאיות הכלכלית של הפרויקט מ-2017 קבעה כי הוא כדאי וכי הרווחים ממנו צפויים לכסות את עלות הקמתו. על פי הערכת ארנסט אנד יאנג תגיע עלות הפרויקט ל-5.8 מיליארד אירו. בעלות יישאו שלוש המדינות הבלטיות בסיוע מענקים מן האיחוד האירופי. שלב התכנון של הקו החל בשנת 2010 והסתיים ב-2017. בניית התוכנית הפיננסית לפרויקט והתוכנית התפעולית שלו מיועדות להסתיים ב-2018. עבודות הבנייה של הקו החלו ב-2019 וצפויות להסתיים בשנת 2026. לפני הקמת הקו עצמו בוצעו עבודות הכנה על מנת לתת מענה תחבורתי ראוי לפרויקט. ביקורת נמתחה על הפרויקט על ידי אישים וארגונים, במיוחד באסטוניה, לרבות טענות בנוגע לנזקיו הסביבתיים ולחוסר אמינות של הערכת העלות שלו. מדיה וקבצים בנושא רייל בלטיקה בוויקישיתוף אתר האינטרנט הרשמי של רייל בלטיקה (באנגלית) רייל בלטיקה, ברשת החברתית פייסבוק אתר הפרויקט האמנה להקמת הפרויקט שנחתמה בין אסטוניה, לטביה וליטא דו"ח ההיתכנות הכלכלית של הפרויקט